text: Så blev familien samlet
  27 maj 2012 kl. 14.53
  Pinsen er højtid for familie-sammenkomster, og det er en tradition, der i den grad holdes i hævd i familien Noer.
  Ikke færre end 144 medlemmer af familien Noer mødtes pinsedag til fest i Fredericia, så alene det at få taget et gruppefoto af hele slægten, var noget af en udfordring. 
  - Farmor og farfar fik 14 børn. Nu er vi efterhånden så mange efterkommere, at vi ikke længere kan tælle, hvor mange vi er, fortæller Birgitte Noer, der er en af arrangørerne til det usædvanlige familietræf.
  I år er det 15. gang, at familien samles, så der er efterhånden ved at være styr de logistiske ting omkring familiefesten. Som noget
  nyt er der i år lavet et stamtræ, så man kan se, hvor man hører hjemme i den store familie.
  